ᱢᱚᱦᱚᱢᱚᱫᱽ ᱫᱟᱣᱩᱫᱽ ᱠᱷᱟᱸ

ᱥᱚᱨᱫᱟᱨ ᱢᱳᱦᱚᱢᱚᱫᱽ ᱫᱟᱣᱩᱫᱽ ᱠᱷᱟᱸ , ᱡᱟᱦᱟᱸᱭ ᱫᱚ ᱫᱟᱣᱩᱫᱽ ᱠᱷᱟᱸ ᱟᱨᱵᱟᱝ ᱫᱟᱣᱩᱫᱽ ᱠᱷᱟᱱ  (᱑᱘ ᱡᱩᱞᱟᱭ ᱑᱙᱐᱙ - ᱒᱘ ᱮᱯᱨᱤᱞ ᱑᱙᱗᱘ ) ᱧᱩᱛᱩᱢ ᱛᱮᱦᱚᱸᱭ ᱵᱟᱰᱟᱭᱚᱜ-ᱟ ᱾ ᱢᱤᱫ ᱟᱯᱷᱜᱟᱱ ᱨᱟᱡᱽᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱑᱙᱕᱓ ᱠᱷᱚᱱ ᱑᱙᱖᱓ ᱫᱷᱟᱹᱵᱤᱡ ᱟᱯᱷᱜᱟᱱᱤᱥᱛᱟᱱ ᱨᱤᱱᱤᱡ ᱕ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱟᱨ ᱑᱙᱗᱓ ᱠᱷᱚᱱ ᱑᱙᱗᱘ ᱫᱷᱟᱹᱵᱤᱡ ᱟᱯᱷᱜᱟᱱᱤᱥᱛᱟᱱ ᱨᱤᱱᱤᱡ ᱫᱤᱥᱚᱢ ᱜᱚᱢᱠᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾  ᱢᱩᱥᱟᱦᱤᱵᱟᱱ ᱥᱟᱦᱤ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱠᱷᱟᱸ ᱫᱚ ᱑᱙᱓᱐ ᱨᱮᱱᱟᱜ ᱜᱮᱞᱟᱝ ᱨᱮ ᱴᱚᱴᱷᱟᱣᱟᱨᱤ ᱨᱟᱡᱽᱡᱚᱯᱟᱞ ᱞᱮᱠᱟᱛᱮᱭ ᱮᱛᱚᱦᱚᱵ ᱞᱮᱫ-ᱟ ᱟᱨ ᱛᱟᱭᱚᱢ ᱛᱮᱫᱚ ᱢᱤᱫ ᱠᱚᱢᱟᱱᱰᱚᱨ ᱫᱚ ᱟᱡᱤᱡ ᱯᱩᱭᱞᱩ ᱦᱚᱯᱚᱱ ᱵᱟ ᱦᱚᱯᱚᱱ, ᱢᱳᱦᱚᱢᱚᱫᱽ ᱡᱟᱦᱤᱨ ᱥᱟᱦ ᱟᱜ ᱨᱟᱡᱽᱥᱟᱦᱤ ᱨᱮ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱᱟ ᱾ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱡᱤᱨᱟᱹᱣ ᱦᱟᱛᱟᱣ ᱠᱟᱛᱮ ᱜᱮᱞ ᱵᱚᱪᱷᱚᱨ ᱛᱟᱭᱚᱢ ᱠᱷᱟᱸ ᱫᱚ ᱟᱯᱷᱜᱟᱱ ᱥᱮᱱᱟᱭᱤᱡ ᱟᱺᱜᱤᱵᱷᱟᱹᱨᱤᱭᱟᱹ ᱨᱮᱱᱟᱜ ᱦᱮᱸ ᱥᱤᱠᱟᱹᱨ ᱛᱟᱭᱚᱢ ᱨᱟᱡᱽᱥᱟᱦᱤ ᱫᱚ ᱛᱩᱫ ᱠᱟᱛᱮᱭ ᱪᱟᱯᱟᱫ ᱜᱤᱰᱤ ᱠᱟᱫ-ᱟ ᱟᱨ ᱑᱙᱗᱓ ᱨᱮ ᱟᱡᱟᱜ ᱧᱩᱛᱩᱢᱟᱱ ᱢᱟᱹᱱ ᱫᱚᱭ ᱵᱟᱹᱜᱤᱭᱟᱫ ᱛᱮ ᱱᱤᱡᱮ ᱫᱚ ᱟᱯᱷᱜᱟᱱ ᱜᱚᱬᱚᱨᱟᱡᱽᱡᱚ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱢᱮᱱᱛᱮ ᱠᱚ ᱪᱷᱟᱹᱴᱭᱟᱹᱨ ᱠᱮᱫᱮᱭᱟ ᱾

ᱠᱷᱟᱱ ᱫᱚ ᱟᱡᱟᱜ ᱚ-ᱟᱹᱝᱠᱩᱥ ᱥᱟᱥᱚᱱ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱥᱤᱠᱷᱱᱟᱹᱛ ᱟᱨ ᱩᱛᱱᱟᱹᱣ  ᱥᱟᱶᱛᱟᱨᱤ ᱥᱩᱫᱷᱟᱹᱨ, ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱟᱡᱟᱜ ᱥᱟᱶᱛᱟᱨᱤ ᱟᱨ ᱠᱟᱹᱣᱰᱤᱟᱹᱨᱤ ᱥᱚᱞᱦᱮᱛ ᱫᱚ ᱮᱴᱟᱜ ᱠᱚᱨᱮ ᱠᱷᱚᱱ ᱥᱚᱡᱚᱛ ᱜᱮ ᱢᱟᱱᱟᱣ ᱵᱟᱛᱟᱣ ᱛᱟᱦᱮᱸ ᱠᱟᱱᱟ, ᱤᱠᱷᱟᱹᱱ ᱩᱱᱤᱭᱟᱜ ᱮᱴᱟᱜ ᱫᱤᱥᱚᱢ ᱨᱤᱛ ᱜᱮ ᱯᱟᱠᱤᱥᱛᱱ ᱟᱨ ᱛᱟᱭᱚᱢ ᱛᱮ ᱥᱚᱵᱷᱤᱭᱮᱛ ᱥᱚᱸᱜᱷ ᱥᱟᱶ ᱚᱨ-ᱚᱯᱚᱨ ᱥᱟᱹᱜᱟᱹᱭ ᱮ ᱡᱟᱱᱟᱢ ᱞᱮᱫ-ᱟ ᱟᱨ ᱢᱩᱪᱟᱹᱫ ᱨᱮ ᱩᱱᱤᱭᱟᱜ ᱞᱤᱠᱷᱚᱱ ᱜᱮ ᱛᱟᱦᱮᱸ ᱠᱟᱱᱟ ᱯᱟᱞᱮ ᱛᱤᱱ ᱡᱚᱦᱚᱜ ᱑᱙᱗᱘ ᱨᱮ ᱩᱱᱤ ᱫᱚ ᱠᱚᱢᱭᱩᱱᱤᱥᱴ ᱯᱤᱯᱩᱞᱥ ᱰᱮᱢᱚᱠᱨᱟᱴᱤᱠ ᱯᱟᱨᱴᱤ ᱳᱯᱷ ᱟᱯᱷᱜᱟᱱᱤᱥᱛᱟᱱ (ᱯᱤᱰᱤᱯᱤᱮ) ᱟᱜ ᱛᱟᱹᱨᱤ ᱨᱮ ᱥᱚᱣᱨ ᱦᱩᱞᱥᱟᱹᱭ ᱚᱠᱛᱚ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ 

 ᱮᱛᱚᱦᱚᱵ ᱡᱤᱭᱚᱱ 

ᱠᱷᱟᱸ ᱟᱜ ᱡᱟᱱᱟᱢ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱠᱟᱵᱩᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱭ ᱡᱚ ᱨᱟᱡᱽᱟᱹᱨᱤᱭᱟᱹ ᱨᱟᱡᱽᱠᱩᱢᱟᱨ ᱢᱳᱦᱚᱢᱚᱫᱽ ᱚᱡᱤᱡᱽ ᱠᱷᱟᱸ [᱑᱘᱗᱗-᱑᱐᱓᱓] ᱭᱤᱡ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ (ᱨᱟᱡᱟ ᱢᱳᱦᱚᱢᱚᱫᱽ ᱱᱟᱡᱤᱨ ᱥᱟᱦ ᱤᱡ ᱢᱟᱨᱟᱝ ᱤᱡ ᱪᱷᱩᱴᱠᱤ ᱦᱚᱯᱚᱱ / ᱵᱚᱭᱦᱟ) ᱟᱨ ᱩᱱᱤᱭᱤᱡ ᱮᱨᱟ, ᱠᱷᱩᱥᱤᱫᱽ ᱵᱮᱜᱚᱢ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱓᱓ ᱨᱮ ᱵᱚᱨᱞᱤᱱ ᱨᱮ ᱟᱡ ᱵᱟᱵᱟᱭ ᱡᱚᱵᱚᱨ ᱜᱚᱡ ᱠᱮᱫᱮᱭᱟ, ᱛᱤᱱ ᱡᱚᱦᱚᱜ ᱩᱱᱤ ᱟᱡ ᱵᱟᱵᱟ ᱫᱚ ᱡᱚᱨᱢᱟᱱᱤ ᱨᱮ ᱟᱯᱷᱜᱟᱱ ᱨᱟᱡᱽᱫᱩᱛ ᱞᱮᱠᱟᱛᱮ ᱠᱟᱹᱢᱤ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱨ ᱟᱡ ᱫᱟᱫᱟ ᱯᱨᱤᱸᱥ ᱱᱚᱭᱤᱢ ᱠᱷᱟᱸ (᱑᱙᱑᱑-᱑᱙᱗᱘) ᱩᱱ ᱡᱚᱦᱚᱜ ᱟᱡ ᱦᱚᱯᱚᱱ ᱵᱟ ᱯᱨᱤᱱᱥ ᱦᱟᱥᱤᱢ ᱠᱷᱟᱸ (᱑᱘᱘᱔-᱑᱙᱕᱓) ᱟᱜ ᱥᱮᱵᱚᱠ ᱛᱮᱭ ᱦᱮᱡ ᱮᱱᱟ ᱾ ᱫᱟᱣᱩᱫᱽ ᱫᱚ ᱨᱟᱡᱽᱟᱹᱨᱤ ᱨᱤᱱᱤᱡ ᱢᱤᱫ ᱞᱟᱹᱠᱛᱤ ᱟᱹᱱᱤᱡ ᱦᱮᱯᱨᱤᱭᱟᱹᱭ ᱥᱚᱫᱚᱨ ᱮᱱᱟ ᱾ ᱯᱷᱨᱟᱱᱥ ᱨᱮ ᱥᱮᱪᱮᱫ, ᱩᱱᱤ ᱫᱚ ᱑᱙᱓᱔-᱓᱕ ᱨᱮ ᱟᱨ ᱑᱙᱓᱘-᱓᱙ ᱨᱮ ᱯᱩᱨᱩᱵᱽ ᱟᱱᱟᱜ ᱴᱚᱴᱷᱟ ᱨᱤᱱᱤᱡ ᱨᱟᱡᱽᱡᱚᱯᱟᱞ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ, ᱟᱨ ᱑᱙᱓᱕ ᱠᱷᱚᱱ ᱑᱙᱓᱘ ᱫᱷᱟᱹᱵᱤᱡ ᱠᱚᱸᱫᱷᱟᱨ ᱴᱚᱴᱷᱟ ᱨᱤᱱᱤᱡ ᱨᱟᱡᱽᱡᱚᱯᱟᱞ ᱮ ᱛᱟᱦᱮᱸ ᱟᱠᱟᱱᱟ ᱾ ᱩᱱᱤ ᱟᱡ ᱵᱟᱵᱟ ᱟᱜ ᱜᱩᱨ ᱫᱚ ᱒᱔ ᱵᱚᱪᱷᱚᱨ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟ, ᱛᱤᱱ ᱡᱚᱦᱚᱜ ᱫᱟᱣᱩᱫᱽ ᱒᱔ ᱵᱚᱪᱷᱚᱨ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱓᱙ ᱨᱮ ᱠᱷᱟᱸ ᱫᱚ ᱥᱮᱱᱴᱨᱟᱞ ᱯᱷᱚᱨᱥ ᱨᱮᱱᱟᱜ ᱠᱚᱢᱟᱱᱰᱚᱨ ᱞᱟᱹᱜᱤᱫ ᱛᱷᱟᱱᱚᱛᱱᱟᱹᱣ ᱠᱚ ᱮᱢᱟᱫᱮᱭᱟ ᱾   ᱠᱚᱢᱟᱱᱰᱚᱨ ᱞᱮᱠᱟᱛᱮ ᱩᱱᱤ ᱫᱚ ᱑᱙᱔᱔ ᱠᱷᱚᱱ ᱑᱙᱔᱗ ᱨᱮ ᱟᱯᱷᱜᱟᱱ ᱠᱚᱵᱟᱭᱞᱤ ᱦᱩᱞᱥᱟᱹᱭ ᱚᱠᱛᱚ ᱨᱮ ᱥᱚᱯᱷᱤᱭᱟᱜ ᱵᱤᱨᱩᱫᱷ ᱨᱮ ᱟᱯᱷᱜᱟᱱ ᱥᱮᱱᱟᱭ ᱟᱹᱭᱩᱨ ᱠᱮᱫ ᱠᱚᱣᱟ ᱾  ᱑᱙᱔᱖ ᱠᱷᱚᱱ ᱑᱙᱔᱘ ᱫᱷᱟᱹᱵᱤᱡ ᱨᱩᱠᱷᱤᱭᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱡᱟᱹᱛᱤᱭᱟᱹᱨᱤ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱑᱙᱔᱘ ᱨᱮ ᱩᱱᱤ ᱫᱚ ᱯᱷᱨᱟᱱᱥ ᱨᱮ ᱟᱯᱷᱜᱟᱱ ᱨᱟᱡᱽᱫᱩᱛ ᱞᱮᱠᱟᱛᱮᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱑᱙᱕᱑ ᱨᱮ, ᱡᱚᱱᱚᱨᱟᱞ ᱨᱮ ᱛᱷᱟᱱᱚᱛᱱᱟᱹᱣ ᱠᱚ ᱮᱢᱟᱫᱮᱭᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ